Μασούριος Σαβίνος

Ο Μασούριος Σαβίνος, επίσης Μασούριος, λατιν.: Masurius Sabinus ήταν Ρωμαίος νομικός, που έζησε την εποχή του Τιβέριου (βασ. 14-37 μ.Χ.).Juan Luis Vives, Early Writings (Brill, 1991), vol. 2, p. 87. Σε αντίθεση με τους περισσότερους νομικούς τής εποχής, δεν είχε συγκλητικό βαθμό, και έγινε δεκτός στην τάξη των ιππέων μόνο αρκετά αργά στη ζωή του,O.F. Robinson, The Sources of Roman Law: Problems and Methods for Ancient Historians (Routledge, 1997), p. 8. λόγω της εξαιρετικής του ικανότηταςFrederick Tomkins, The Institutes of Roman Law (London, 1867), p. 119. και της από τον Αυτοκράτορα προστασίας. Ο Μασούριος ήταν το πρώτο άτομο, που έδωσε «κρατικά πιστοποιημένες γνωμοδοτήσεις» (publice respondere),Digest 1.2.2,48–50. Alan Watson, The Digest of Justinian (University of Pennsylvania Press, 1998), n.p. online.  ένα προνόμιο που παραχωρήθηκε από τον Αυτοκράτορα, το οποίο σηματοδότησε τον αυξανόμενο αυτοκρατορικό έλεγχο επί της δικαστικής διαδικασίας μετά το τέλος της Ρωμαϊκής Δημοκρατίας. Πριν από το Πριγκιπάτο του Οκτ. Αυγούστου, η αξία των νομικών γνωμοδοτήσεων βασιζόταν στην εμπειρογνωμοσύνη εκείνων που τις έδιναν.Robinson, Sources of Roman Law, p. 8. Το απόσπασμα στους Πανδέκτες (Digesta) του Ιουστινιανού Α΄ που συζητά την παραχώρηση της εξουσίας αυτής του Μασούριου, αποτελεί επομένως ένα κομβικό σημείο στην ιστορία του ρωμαϊκού δικαίου.Kaius Tuori, Ancient Roman Lawyers and Modern Legal Ideals: Studies on the Impact of Contemporary Concerns in the Interpretation of Ancient Roman Legal History (Vittorio Klostermann, 2007), p. 75. 

Ο Μασούριος ήταν ηγέτης των Σαβινιανών, μίας σχολής ή αίρεσης νομικής σκέψης τον 1ο και 2ο αι. μ.Χ. Τον διαδέχτηκε μία σειρά νομικών, συμπεριλαμβανομένων των: Γναίου Αρουλένου Καίλιου Σαβίνου (ύπατος το 69 μ.Χ.), Γάιου Κάσσιου Λογγίνου (εξ ου και οι οπαδοί της σχολής αναφέρονται επίσης ως Κασσιανοί), Ιαβολένιου Πρίσκου και Σάλβιου Ιουλιανού. Ο Γάιος Ατέιος Καπίτων ήταν ο ιδρυτής της σχολής.James Muirhead, The Institutes of Gaius and Rules of Ulpian (Edinburgh, 1880), p. 586. Ήταν αντίπαλοι των Προκουλιανών, που πήραν το όνομά τους από τον Πρόκουλο, αλλά παρά τις πολλές αναφορές στον Γάιο στις αντιπαραθέσεις τους,Muirhead, Institutes, p. 586. είναι δύσκολο να διακριθούν συνεπείς απόψεις για τον καθένα.Adolf Berger, Encyclopedic Dictionary of Roman Law (American Philosophical Society, 1953), p. 687. Gaius describes the Proculians as diversae scholae auctores, authorities whose school whose views were not consistent. Ο Γάιος φαίνεται να θεωρούσε τον εαυτό του μεταξύ των Σαβινιανών.Referring to them nostri praeceptores, "our teachers"; Muirhead, Institutes, p. 586. Είναι πιθανό η σχολή των Σαβινιανών να έκαναν αυστηρή και κατά γράμμα ερμηνεία του νόμου, ενώ οι Προκουλιανοί να ασκούσαν μεγαλύτερο περιθώριο στα επιχειρήματά τους.Tomkins, Institutes, p. 93.

Το κύριο έργο του Μασούριου ήταν μία πραγματεία για το αστικό δίκαιο (ius civile) σε τρεις τόμους, η οποία άσκησε εκτεταμένη επιρροή.George Mousourakis, The Historical and Institutional Context of Roman Law (Ashgate, 2003), p. 296. Αργότερα, νομικοί όπως ο Ουλπιανός έγραψαν σχόλια για το έργο του, αλλά δεν διατήρησαν αποσπάσματα.Tomkins, Institutes, p. 119.

 Παραπομπές 

Κατηγορία:Ρωμαίοι του 1ου αιώνα
Κατηγορία:Ρωμαίοι νομομαθείς